nasin ni la sina ken toki e tenpo kepeken lukin suno mun.
tenpo sike la ma ni li tawa lon sike. sike ni la suno li lon insa. tenpo sike nanpa wan pi nasin ni li open lon tenpo 3/27/2001. tenpo ni li tenpo open pi tenpo kasi.
tenpo mun la mun li sike tawa lukin. tenpo sike luka tu wan la tenpo sike luka li jo e tenpo mun luka luka tu. taso tenpo sike tu wan li jo e tenpo mun luka luka tu e mun namako. tenpo sike seme li jo e mun namako? sina ken kama sona kepeken toki musi ni: "namako ala, namako, namako ala, namako ala, namako, namako ala, namako, namako ala"
sina ken toki e tenpo mun kepeken nimi tu:
tenpo mun kama pi tenpo kasi / mun nanpa Wan
tenpo mun awen pi tenpo kasi / mun nanpa Kon
tenpo mun pini pi tenpo kasi / mun nanpa Seli
tenpo mun kama pi tenpo seli / mun nanpa Ma
tenpo mun awen pi tenpo seli / mun nanpa Telo
tenpo mun pini pi tenpo seli / mun nanpa Mama
tenpo mun kama pi tenpo pan / mun nanpa Kasi
tenpo mun awen pi tenpo pan / mun nanpa Pipi
tenpo mun pini pi tenpo pan / mun nanpa Kala
tenpo mun kama pi tenpo lete / mun nanpa Akesi
tenpo mun awen pi tenpo lete / mun nanpa Waso
tenpo mun pini pi tenpo lete / mun nanpa Soweli
mun namako / mun nanpa Namako
tenpo suno la suno li kama li weka. tenpo mun nanpa wan li jo e tenpo suno mute luka tu tu. tenpo mun nanpa tu li jo e tenpo suno mute luka luka. tenpo mun nanpa tu wan li jo e tenpo suno mute luka tu tu. tenpo mun nanpa tu li jo e tenpo suno mute luka luka. ni li sike lon mun ali. taso mun namako li jo e tenpo suno mute luka luka.
sina ken toki e kulupu lili pi tenpo suno kepeken nasin ni pi lukin mun:
mun len pimeja
mun lili kama
mun kipisi open
mun suli kama
mun suli sike
mun suli tawa
mun kipisi pini
mun lili tawa
ni la sina ken toki e suno sama ni: "tenpo suno nanpa tu pi mun lili kama pi tenpo mun awen pi tenpo kasi"
kipisi pi tenpo suno li ken ni:
tenpo pimeja pana
tenpo pimeja len
tenpo pimeja weka
tenpo suno kama
tenpo suno awen
tenpo suno tawa
kin la sina len kepeken e linja nimi "open pi" e linja nimi "pini pi".